પીડિતા બે વર્ષ પહેલા આ આશ્રમમાંથી ભાગી ગઇ હતી અને લાંબા સમયથી હતાશ હતી. હતાશાથી બહાર આવ્યા બાદ તેણે આ સમગ્ર બાબત તેના માતા-પિતાને કહી હતી. ત્યાર બાદ તેણે પોલીસમાં ફરિયાદ નોંધાવી હતી. આ સમગ્ર ઘટના સામે આવતા લોકોમાં ભારે નારાજગી જોવા મળી રહી છે. હવે દેશમાં લોકોની આસ્થા સાથે રમત રમતા બાબાઓનાં કારણે સ્વચ્છ મનથી ભરેલા સંતો પર લોકોનો વિશ્વાસ ઓછો થઇ ગયો છે. વિશ્વમાં ભારત એકમાત્ર દેશ છે જ્યા સંતોને ભગવાનનાં સ્થાન પર રાખી લોકો તેમને પૂજતા જોવા મળે છે. ત્યારે એક પછી એક ઢોંગી બાબાઓનાં દુષ્કર્મો સામે આવતા લોકોમાં સંતો પ્રત્યેનું વલણ બદલાય તો કોઇ નવાઇ નહી.